Diari Oficial de la Generalitat Valenciana


Sumari del DOGV 5260, del 17-05-2006 (2006/4741)

ORDE de 21 de març de 2006, de la Conselleria de Cultura, Educació i Esport, per la qual es modifica l'autorització del centre docent britànic a Espanya denominat .British School of Vila-real., de Vila-real (Castelló).
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5260

Data del DOGV
:   17-05-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/4741


Data del document
:   21-03-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Vila-real
    * grup lingüístic
    * centre d'ensenyament
    * ensenyament d'idiomes
    * educació preescolar
    * ensenyament privat
    * ensenyament primari

ORDE de 21 de març de 2006, de la Conselleria de Cultura, Educació i Esport, per la qual es modifica l'autorització del centre docent britànic a Espanya denominat .British School of Vila-real., de Vila-real (Castelló). [2006/4741]  
L'expedient ha sigut iniciat a instància del representant de la titularitat del centre docent amb sistema educatiu estranger a Espanya .British School of Vila-real., amb número de codi 53710544, situat a la carretera de Vila-real a Burriana, 3r. Sedeny, Partida Carinyena, de Vila-real (Castelló), per la qual sol·licita l'autorització temporal per a impartir els cursos de Year 7 (11-12 anys d'edat) fins a Year 9 (13-14 anys d'edat), dels Currículums Nacionals d'Anglaterra i del País de Gal·les.   
Per Orde de la Conselleria de Cultura, Educació i Esport de 17 de desembre de 2001 (DOGV de 16.01.02), es va concedir nova autorització a l'esmentat centre, que va quedar configurat per a impartir ensenyaments dels Currículums Nacionals d'Anglaterra i País de Gal·les amb caràcter definitiu des del curs de Nursery (2 anys d'edat) fins a Year 6 (d'11 anys d'edat), amb capacitat màxima per a 384 llocs escolars, per a alumnat espanyol i estranger.  
En l'expedient consta el certificat expedit per la representació diplomàtica britànica acreditada a Espanya, British Council, on es constata el compliment dels requisits del país d'origen per a una autorització temporal fins al 28 de maig de 2006, per a impartir els ensenyaments del curs de Year 7 (11-12 anys d'edat) fins al curs de Year 9 (13-14 anys d'edat) amb capacitat per a 75 alumnes.  
La Direcció Territorial de Cultura, Educació i Esport de Castelló ha tramitat l'expedient, que inclou els informes de la Unitat Tècnica de Construccions i de la Inspecció Educativa, en relació al compliment del que establixen els articles 6, 10 i 12 del Reial Decret 806/1993, de 28 de maig, sobre règim de centres estrangers a Espanya, (BOE de 23.06.93).  
Vistos la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 806/1993, de 28 de maig (BOE de 23.06.93) sobre règim de centres estrangers a Espanya, i la resta de legislació que resulta d'aplicació.  
En exercici de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià  
ORDENE  
Primer  
Modificar l'autorització del centre docent britànic denominat .British School of Vila-real., de Vila-real (Castelló), en els termes i condicions que a continuació s'especifiquen.  
Centre: BRITISH SCHOOL OF VILA-REAL  
Domicili: Ctra. de Vila-real a Burriana, 3r. Sedeny, Partida Carinyena  
Titular: Colegio Británico de Vila-real, SL  
Localitat: Vila-real  
Província: Castelló  
Codi: 23017958  
Modificació que s'autoritza: S'autoritzen, amb caràcter temporal fins al 28 de maig de 2006, els ensenyaments dels currículums nacionals d'Anglaterra i País de Gal·les, des de Year 7 (11-12 anys d'edat) fins a Year 9 (13-14 anys d'edat), amb capacitat per a 75 alumnes, quedant configurat el centre de la següent manera:  
Amb caràcter definitiu des del curs de Nursery (2 anys d'edat) fins al curs de Year 6 (11 anys d'edat) amb un total de 384 llocs escolars.  
Amb caràcter temporal des del curs de Year 7 (11-12 anys d'edat) fins a Year 9 (13-14 anys d'edat), amb capacitat per a 75 llocs escolars.  
Alumnat autoritzat: espanyol i estranger.  
Segon  
El centre haurà d'impartir en els cursos equivalents als ensenyaments obligatoris del sistema educatiu espanyol el currículum de llengua i cultura espanyoles, així com la llengua pròpia de la Comunitat Valenciana, establits per l'administració educativa, segons el que disposen l'article 11 i la disposició transitòria segona del Reial Decret 806/1993.  
Tercer  
El reconeixement dels estudis cursats s'ajustarà al que disposa la normativa reguladora d'homologació i convalidació de títols i estudis estrangers d'educació no universitària segons el que establix l'article octau del Reial Decret 806/1993.  
Disposició addicional  
La present orde donarà lloc a la corresponent inscripció en el Registre de Centres Docents de la Comunitat Valenciana.  
Conformement al que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.  
València, 21 de març de 2006  
El conseller de Cultura, Educació i Esport  
ALEJANDRO FONT DE MORA TURÓN